
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind modificarea Hotărârii Consiliului Local  nr.581/16.11.2018 privind aprobarea cererii de finanţare „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului” - cod smis 117404 şi a cheltuielilor aferente, cu modificările ulterioare 
Motivul emiterii proiectului de hotărâre

1. Descrierea situaţiei actuale

Municipiul Timișoara a depus cererea de finanțare cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului”, cod smis 117404, în cadrul apelului POR/173/3/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari. 
Cererea de finanțare nr. V/TM/2017/3/3.1/A/2/663/27.02.2018, cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului”, cod smis 117404 se află în etapa de contractare.

Conform adresei  ADR Vest nr.5761/15.03.2019 înregistrată la Primăria Municipiului Timișoara cu nr.CDD2019-195/22.03.2019 se solicită:  
,,Având în vedere prevederile art. 71 din OUG 114/2018 publicată în Monitorul Oficial nr. 1116 din 29 decembrie 2018, privind instituirea unor măsuri în domeniul investițiilor publice și a unor măsuri fiscal-bugetare,  modificarea și completarea unor acte normative și prorogarea unor termene, în baza Instrucțiunii AM POR nr. 112 din 08.03.2019, vă solicităm, dacă este cazul, actualizarea estimărilor bugetare legate de valoarea preconizată a achizițiilor efectuate/care urmează să fie efectuate, a devizului general, precum și a tuturor documentelor relevante afectate de aceste modificări.’’
2. Schimbări preconizate şi rezultate aşteptate
Obiectivul general al proiectului îl reprezintă creşterea eficienţei energetice la blocurile de locuinţe din Municipiul Timisoara, prin realizarea unor lucrări de intervenţie care determină diminuarea consumurilor energetice pentru încălzirea apartamentelor, în condiţiile asigurării şi menţinerii climatului termic interior, prin limitarea pierderilor de căldură către mediul exterior precum şi ameliorarea aspectului urbanistic al localităţii. Investiţiile în eficienţa energetică a blocurilor de locuinţe vor contribui astfel la reducerea emisiilor de CO2, la reducerea sărăciei energetice în România prin reducerea costurilor cu încălzirea populaţiei, contribuind la îmbunătăţirea puterii de cumpărare a tuturor categoriilor, inclusiv a categoriilor sociale defavorizate. 

Implementarea măsurilor de eficienţă energetică în blocurile de locuinţe va duce la atingerea următoarelor obiective specifice:
· Îmbunătăţirea condiţiilor de confort termic interior pentru clădirile rezidenţiale/ apartamentele supuse reabilitării.

· Creșterea eficienţei energetice în clădirile care fac obiectul proiectului. 

· Creșterea nivelului de protecţie a mediului înconjurător.

3. Alte informaţii 

Implementarea acestui proiect presupune reabilitarea termică a 6 clădiri rezidențiale multietajate, respectiv a unui număr de 146 de apartamente; reducerea pierderilor de căldură și a consumurilor energetice în clădirile / apartamentele reabilitate și la reducerea emisiilor poluante generate de producerea, transportul și consumul de energie. 

4. Concluzii

În data de 24.10.2018, Agenția pentru Dezvoltare Regională Vest a aprobat cererea de finanțare cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului”, cod smis 117404.
Conform adresei  ADR Vest nr.5761/15.03.2019 înregistrată la Primăria Municipiului Timișoara cu nr.CDD2019-195/22.03.2019 se solicită actualizarea estimarilor bugetare legate de valoarea preconizată a achizițiilor efectuate/care urmează să fie efectuate, a devizului general, precum și a tuturor documentelor relevante afectate de aceste modificări, în baza art. art. 71 din OUG 114/2018.

În acest sens, la solicitarea ADR Vest,  a fost actualizat devizul general al proiectului în baza art. 71 din OUG 114/2018.
Urmare a celor prezentate mai sus, considerăm că se impune modificarea HCL 581/16.11.2018 privind aprobarea cererii de finanţare „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului”, şi a cheltuielilor aferente, modificată prin HCL  nr.93/12.03.2019. 

